**5 клас Домашна работа – 9 учебна седмица**

**Български език**

1. *Моля препишете в тетрадките:*

**Подлог**

Подлогът еглавна част на изречението. С нея се означава вършителят на действието в изречението. Открива се с въпросите Кой?, Какво?, Що?, зададени към глагола сказуемо.

*Например:* Момичето чете*.* - Кой чете?

Подлогът, изразен със съществително от мъжки род, при членуване приема пълен член ***-*ът** или ***-*ят*.*** Това правило е задължително за българския правопис.

*Например:* Цар**ят** издал заповед. – Кой издал заповед? Компютър**ът** работи добре. – Какво работи добре?

**История и Цивилизации**

1. *Моля препишете в тетрадките:*

**Зората на цивилизацията**

Цивилизацията се зародила, когато хората започнали целенасочено да се трудят, да водят уседнал начин на живот, да произвеждат прехраната си и да изграждат градове. Постепенно хората започнали да се специализират в определен вид дейности - появили се професиите. Държавите се появявили, когато хората осъзнавали необходимостта от правила, с които да живеят заедно. Важни белези на цивилизацията са религията, която обединявала хората около общи ценности и писмеността, която позволила на хората да общуват помежду си и да съхраняват информацията за бъдещите поколения. Зараждането на цивилизационните общества става около плодородните земи на северна Африка - Египет и Месопотамия, защото те били разположени около реките Нил, Тигър и Ефрат.

**Литература**

1. *Моля прочетете:*

ОЛИМП

Високо на светлия Олимп царува Зевс, заобиколен от сонм богове. Тук са и съпругата му Хера, и златокъдрият Аполон със сестра си Артемида, и златната Афродита, и властната Зевсова дъщеря Атина, и много други богове. Трите прекрасни Хори пазят входа за високия Олимп и вдигат прикриващия вратата гъст облак, когато боговете слизат на земята или се изкачват в светлите чертози на Зевс.  
 Високо над Олимп се е ширнало синьото, бездънно небе и от него се лее златна светлина. Нито дъжд, нито сняг вали в царството на Зевс; тук е винаги светло, радостно лято. А по-долу се вият облаци, понякога те закриват далечната земя. Там, на земята, есен и зима сменят пролетта и лятото, нещастия и скръб сменят радостта и веселието. Наистина и боговете познават скръбта, но тя бързо прехожда и отново радост се възцарява на Олимп. Пируват боговете в своите златни чертози, построени от Зевсовия син Хефест. Цар Зевс седи на висок златен престол. От неговото мъжествено, неземно хубаво лице лъха величие и гордо, спокойно съзнание за власт и сила. Край престола му е богинята на мира Ейрена (Ирина) и постоянната спътница на Зевс, крилатата богиня на победата Нике. Ето влиза прекрасната величествена богиня Хера, Зевсовата жена.  
 Зевс почита жена си. С почит обкръжават Хера, покровителката на брака, всички богове на Олимп. Когато, блестейки със своята красота, в пищна премяна великата Хера влиза в залата за пиршества, всички богове стават и се покланят пред жената на Зевс гръмовержец. А тя, горда със своето могъщество, пристъпва към златния престол и сяда при Зевс, царя на богове и хора. До престола на Хера стои нейната пратеница, богинята на небесната дъга, лекокрилата Ирида, винаги готова бързо да литне на пъстроцветните си криле и да изпълнява заповедите на Хера в най-отдалечени краища на земята.  
Пируват боговете. Дъщерята на Зевс, младата Хеба, и синът на троянския цар, Зевсовият любимец Ганимед, надарен от Зевс с безсмъртие, им поднасят амброзия и нектар – храна и питие на боговете. Прекрасни харити и музи услаждат живота им с пеене и танци. Хванати за ръце, те извиват хора, а боговете се любуват на кръшните им движения и на дивната им, вечно млада красота.  
 *Следва продължение.......*